Public procurement notice: Contract Award Notice
Published: 2025-12-04
Buyer: Region Syddanmark
Country: DK
Region: DK032
Contract type: Services
Procedure: Open procedure
CPV classification: 85100000: Health services | 85111000: Hospital services | 85111100: Surgical services | 85111600 | 85121300
Estimated value: 158460571 DKK
Award criteria: price

Technical requirements: Udbuddet gennemføres som et offentligt udbud, hvilket indebærer, at enhver økonomisk aktør kan afgive tilbud.
Udbuddet vedrører Ordregivers indkøb af ortopædkirurgiske ydelser, herunder udredning og behandling.  

Formålet med dette udbud om udførelse af ortopædkirurgiske ydelser er at sikre patienter, som regionen ikke selv kan tilbyde behandling inden for ventetidsgarantien, tilbud om udredning og/eller behandling inden for de til enhver tid gældende tidsfrister for udredningsretten og behandlingsgarantien.  

Det primære mål med udbuddet er derfor at udvide regionens kapacitet til at tilbyde udredning og/eller behandling inden for udredningsretten og behandlingsgarantien. Leverandøren får herved ved Kontraktens indgåelse status af samarbejdssygehus, jf. Sundhedslovens § 75, stk. 2, og Bekendtgørelse om ret til sygehusbehandling m.v. § 15. 

Udbuddet er opdelt i følgende 6 delkontrakter:

Delkontrakt 1: Knæalloplastikker
Delkontrakt 2: Hoftealloplastikker
Delkontrakt 3: Karpaltunnelsyndrom
Delkontrakt 4: Korsbåndsrekonstruktion
Delkontrakt 5: Knæartroskopi
Delkontrakt 6: Knystoperation
For at sikre nærhed for patienten, skal stedet for udførelse af ydelsen være placeret i Region Syddanmark eller maksimalt 70 kilometer fra regionsgrænsen til Region Syddanmark. 

For at give alle Leverandører lige mulighed for at byde ind på opgaven, er det alene et krav, at Leverandøren senest 1 måned efter Kontraktens indgåelse har etableret undersøgelses- og operationsfaciliteter inden for de anførte geografiske grænser. Det er altså ikke et krav for at byde ind på udbuddet, at Leverandøren ved afgivelse af tilbuddet allerede har etableret sig inden for de geografiske grænser.
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”, idet Ordregiver agter at indgå kontrakt med de op til 3 Tilbudsgivere, der afgiver tilbud med den laveste samlede tilbudspris, jf. Kontraktbilag 3. Se pkt. 13 i udbudsbetingelserne

Tilbudspriserne vil blive rangeret efter den samlede tilbudspris pr. delkontrakt. Tilbudsgiver med den laveste samlede tilbudspris på den enkelte delkontrakt vil blive tildelt en kontrakt. Tilbudsgiver med den næstlaveste samlede tilbudspris samt Tilbudsgiver med den tredjelaveste samlede tilbudspris vil hver især alene blive tildelt en kontrakt på den enkelte delkontrakt, såfremt det pågældende tilbud har en samlet tilbudspris, der er under 20% højere end tilbuddet med den laveste pris på delkontrakten.
Følgende klagefrister gælder ved klage til Klagenævnet for Udbud

Ved et udbud med prækvalifikation efter udbudsloven, ved forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation.

Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.

Hvis klagen handler om overtrædelser af tilbudsloven eller udbudslovens §§ 191 og 192, er klagefristen på 45 kalenderdage regnet fra dagen efter ordregiverens underretning om tildelingsbeslutningen.

Klager over indgåelse af rammeaftale efter udbudsloven (afsnit II, III og §§ 191 og 192), forsyningsvirksomhedsdirektivet eller tilbudsloven skal være indgivet til klagenævnet inden 6 måneder regnet fra dagen efter ordregiverens underretning om tildelingsbeslutningen.

Klager over indgåelse af en kontrakt baseret på en rammeaftale med genåbning af konkurrence eller et dynamisk indkøbssystem omfattet af udbudslovens afsnit II eller III eller forsyningsvirksomhedsdirektivet skal være indgivet til klagenævnet inden 30 kalenderdage regnet fra dagen efter ordregiverens underretning om tildelingsbeslutningen.

Klager over en ordregivers beslutning om at videreføre en kontrakt (udbudslovens § 185, stk. 2) skal indgives til klagenævnet inden 20 kalenderdage regnet fra dagen efter, at ordregiveren har offentliggjort sin beslutning (udbudslovens § 185, stk. 2, 3. pkt.).

Har ordregiveren fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse indgives til klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.

Samtidig med klagens fremsendelse til Klagenævnet for Udbud skal klageren sende en kopi af klagen med bilag til Ordregiveren, gerne pr. e-mail.

Reglerne om klagefrister findes i § 7 i lov om Klagenævnet for Udbud.


Winner: Mercell Holding ASA
Number of bids: 4